Diari Oficial de la Generalitat Valenciana


Sumari del DOGV 2330, del 22-08-1994 (1994/832233)

ORDRE de 15 de juny 1994, de la Conselleria d'Educació i Ciència, per la qual s'autoritza el centre docent privat homologat de Batxillerat Unificat Polivalent Institución Cultural Domus, de Godella (València), a impartir els ensenyaments del Curs d'Orientació Universitària.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/15/(3)/dof/vci/html**

### Dades del document

Número de DOGV
:   2330

Data del DOGV
:   22-08-1994

Secció del DOGV
:   DISPOSICIONS GENERALS

Número del document
:   1994/832233


Data del document
:   15-06-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 15 de juny 1994, de la Conselleria d'Educació i Ciència, per la qual s'autoritza el centre docent privat homologat de Batxillerat Unificat Polivalent Institución Cultural Domus, de Godella (València), a impartir els ensenyaments del Curs d'Orientació Universitària. [94/4783]  
Vist l'expedient incoat a instància d'Encarnació Andrés Gallardo, com a representant de la Fundación Institución Cultural Domus, entitat titular del centre docent privat homologat de Batxillerat Unificat Polivalent denominat Institución Cultural Domus, situat al carrer Arquebisbe Fuero, s/n, de Godella (València), amb número de codi 63766762, pel qual sol.licita l'autorització per a fer els ensenyaments del Curs d'Orientació Universitària.  
Vist que l'expedient ha sigut tramitat per la Direcció Territorial de Cultura i Educació de València, la qual, a la vista de l'informe favorable de la inspecció educativa, eleva proposta favorable sobre allò sol.licitat.  
Vist que per Ordre Ministerial de 26 de setembre de 1978 (BOE 10 de gener de 1979) va obtenir classificació com a centre homologat de Batxillerat Unificat Polivalent amb 5 unitats i 175 llocs escolars de capacitat i que per Ordre Ministerial d'1 de febrer de 1983 (BOE 18 de març) es va reduir aquesta capacitat fins a 4 unitats i 140 llocs escolars, sent novament ampliada la seua capacitat a 5 unitats i 180 llocs escolars per Ordre de la Conselleria d'Educació i Ciència de 14 de juny de 1994.  
Vistes la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu, l'Ordre Ministerial de 17 de juliol de 1980 (BOE de 24 de juliol), sobre autoritzacions per a impartir el Curs d'Orientació Universitària, i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Atés que els espais destinats al Curs d'Orientació Universitària estan vinculats al Batxillerat, en virtut de l'esmentada Ordre d'1 de febrer de 1983.  
Atés que els espais destinats al Curs d'Orientació Univesitària no representen l'autorització de cap nivell dels inclosos en la Llei Orgànica 1/1990, de 3 d'octubre, d'Ordenació General del Sistema Educatiu, i tenint en compte el que estableix la disposició transitòria primera del Reial Decret 1004/1991, de 14 de juny, (BOE de 26 de juny) en allò referent a la possibilitat d'autorització provisional dels ensenyaments que s'extingeixen.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Concedir l'autorització provisional per a impartir ensenyaments del Curs d'Orientació Universitària al centre docent privat homologat de Batxillerat Unificat Polivalent Institución Cultural Domus, situat al carrer de l'Arquebisbe Fuero, s/n, de Godella (València), amb número de codi 91578486, a partir del curs acadèmic 1994/95 i fins a l'extinció dels esmentats ensenyaments de conformitat amb la disposició transitòria primera de la Llei d'Ordenació General del Sistema Educatiu.  
Segon  
Les unitats destinades al Curs d'Orientació Universitària cal que siguen conceptuades, amb caràcter general, com a unitats de Batxillerat Unificat Polivalent, i, per tant, incloure-les en la capacitat total del centre homologat de Batxillerat Unificat Polivalent, establerta en l'Ordre de la Conselleria d'Educació i Ciència de 14 de juny de 1994.  
Tercer  
La pèrdua de la classificació com a centre homologat de Batxillerat comportarà l'extinció de l'autorització per a impartir ensenyaments del Curs d'Orientació Universitària.  
DISPOSICIONS ADDICIONALS   
Primera  
El centre haurà de substituir els ensenyaments a què es refereix aquesta ordre per aquells prevists en la disposició addicional vuitena, punt segon, apartat c), de la Llei Orgànica 1/1990, de 3 d'octubre, d'Ordenació General del Sistema Educatiu, en la forma i els terminis determinats en el calendari d'aplicació vigent.  
Segona  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs caldrà comunicar-ho prèviament al conseller d'Educació i Ciència, tal com ho exigeix l'article 110.3 de la Llei 30/1992.  
Valencia, 15 de juny de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI